पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। कलेक्टर गाइड लाइन के लिए फर्जी सर्वे की पोल खुलने के बाद अब कुछ सब रजिस्ट्रार बचने की तिकड़म भिड़ाने में जुट गए हैं। इन लोगों ने गुपचुप बैठक कर वरिष्ठ जिला पंजीयक पर दबाव बनाना शुरू कर दिया है। इन्होंने स्पष्ट कह दिया है यदि हम पर कार्रवाई हुई तो यहां चल रही दूसरी धांधलियां भी सामने आएंगी। वरिष्ठ जिला पंजीयक गुरुवार को जांच प्रतिवेदन का आदेश जारी करने वाले थे लेकिन इस धमकी के बाद फिलहाल उन्होंने आदेश जारी नहीं किया। फर्जी सर्वे में रंगे हाथों पकडाऩे के बाद रजिस्ट्रार ऑफिस में दूसरे दिन भी हलचल रही।
कुछ सब रजिस्ट्रार बुधवार रात को अपने सहकर्मी के निवास पर बैठे और बचाव की तिकड़म तैयार की।इसमें तय हुआ कि वरिष्ठ अफसरों पर दबाव बनाकर संभावित जांच को रोका जाए।बाद में सभी ने वरिष्ठ जिला पंजीयक यू.एस. वाजपेयी से अलग-अलग बात की। इन लोगों ने कहा कि गाइड लाइन में फर्जी सर्वे की जानकारी आपको भी थी तब हमें रोका क्यों नहीं? हम यदि सारे राज खोलेंगे तो कई सीनियर्स पर भी गाज गिरेगी। यह चेतावनी सुनकर वरिष्ठ जिला पंजीयक के सुर भी धीमे पड़ गए। गुरुवार को जांच प्रतिवेदन मांगने के आदेश जारी करने वाले थे लेकिन उन्होंने हाथ खींच लिए।
कभी कोई सर्वे हुआ ही नहीं
॥कभी दस्तावेज इकट्ठे करने, सर्वे की बात होती ही नहीं है सीधे गाइड लाइन तैयार हो जाती है। - विवेक दम्माणी, वास्तु डेवलपर्स
क्षेत्रवासी कलेक्टर से करेंगे कार्रवाई की मांग
॥मेरे पार्षदी वाले क्षेत्र की अधिकांश कॉलोनियों में फर्जी सर्वे किया गया जिसके कारण गरीब बस्तियों में भी मूल्य वृद्धि काफी की गई है। अब क्षेत्रवासी कलेक्टर को हस्ताक्षरित ज्ञापन देने जा रहे हैं जिसमें दोषियों पर सख्त कार्रवाई की मांग की जाएगी।
- अरविंद बागड़ी, पार्षद वार्ड क्रं. 52
मैं तो क्रिमिनल केस देखने पर विचार कर रहा हूं
॥जब से गाइड लाइन में बढ़ोतरी की गई है धंधा ही चौपट सा हो गया है। जल्दी ही भवन निर्माण या प्रापर्टी के अन्य कामकाज बंद हो जाएंगे जिससे बेरोजगारी बढ़ेगी।
- विजय शंकर पांडे, अभिभाषक
सीधी बातः अभी काम का काफी दबाव है
सर्वे में हुए फर्जीवाड़े को लेकर जांच प्रतिवेदन के आदेश निकालने वाले थे?
: हां निकालना तो है लेकिन कुछ जरूरी कामकाज में उलझा हूं।
जनता से हुई जालसाजी की जांच से ज्यादा महत्वपूर्ण क्या है?
: कुछ बैठकें होना है। उनके लिए जानकारी जुटाना पड़ रही है। जल्दी ही आदेश जारी कर रहा हूं।
कुछ सब रजिस्टरों ने आप पर दबाव बनाया है, क्या इसलिए आदेश रोके?
: किसी ने कोई दबाव नहीं बनाया है। मैं तो अपना
काम कर रहा हूं।
यूएस वाजपेयी, वरिष्ठ जिला पंजीयक
नेता-जनता सब बोले : जांच हो, दोषी को सजा मिले
बाहरी अफसर करें जांच
॥फर्जी सर्वे के मामले में संबंधित अधिकारी के खिलाफ कड़ी कार्रवाई होना चाहिए। यह जनता के साथ धोखा तो है ही इनके कारण सरकार की विश्वसनीयता पर भी प्रश्नचिह्न लगा है। प्रमुख सचिव की अध्यक्षता में जांच होना चाहिए। - जीतू जिराती, विधायक
इन्हें सजा मिलना ही चाहिए
॥अधिकारियों ने नियमों के विपरीत फर्जी सर्वे व फर्जी आंकड़े बनाए। यह आपराधिक कृत्य है, जिसकी सजा मिलना ही चाहिए। - प्रमोद द्विवेदी, अभिभाषक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn